ai4bharat/Pralekha huggingface dataset:
وزارت دفاع
وائس ایڈمیرل دنیش کے ترپاٹھی ، اے وی ایس ایم ، این ایم نے بھارتی بحری اکادمی  کے کمانڈنٹ کے عہدے کا چار ج سنبھالا
نئی دہلی، 12 جون / وائس ایڈمیرل آر بی پنڈت ، اے وی ایس ایم نے آج 12 جون ، 2019 ء بروز بدھ کو اپنے 15 ماہ طویل مدتِ کار کو کامیابی کے ساتھ مکمل کرنے کے بعد انڈین نیول اکیڈمی  کمانڈنٹ کے عہدے کی ذمہ داری وائس ایڈمیرل دنیش کمار ترپاٹھی ، اے وی ایس ایم ، این ایم کو سونپ دی ۔
وائس ایڈمیرل آر بی پنڈت نے 19 فروری ، 2018 ء کو بھارتی بحری اکادمی کے کمانڈنٹ کے عہدے کا چارج سنبھالا تھا ۔ ان کی مدت کار کے دوران آئی این اے میں اکیڈمی نے بنیادی ڈھانچے اور تربیتی سہولیات میں اہم و بہتر تبدیلیاں دیکھیں ۔ فلیگ آفیسر کی لیڈر شپ میں آئی این اے نے متعدد اعزازات ، جن میں تمام چھ بڑی ملٹری اکادمیوں کے درمیان منعقدہ بخشی کپ ، 2019 بھی شامل ہے ، حاصل کئے ۔ وائس ایڈمیرل آر بی پنڈت کو ‘‘ پلنگ آؤٹ ’’ روایتی تقریب کے ساتھ پر جوش اور جذباتی الوداع دیا گیا ۔
وائس ایڈمیرل دنیش کے ترپاٹھی ، جنہوں نے انڈین نیول اکیڈمی کے کمانڈنٹ کی حیثیت سے عہدے کی ذمہ داری لی ہے ، کا وائس ایڈمیرل کے رینک میں پروموشن ہوا ہے اور وہ قومی دفاعی اکیڈمی ، کھڈا کواسلہ ، ڈیفنس سروسز اسٹاف کالج ویلنگٹن اور یو ایس نیول وار کالج نیو پورٹ ، روہڈ آئس لینڈ سے فارغ التحصیل ہیں ۔ یہ فلیگ آفیسر مواصلات اور الیکٹرانک وار فیئر کے ماہر ہیں اور اِن شپس وِناش ، کرچ اور ترشول پر مکمل کمانڈ ہے ۔ آفیسر اسٹاف کی حیثیت سے ان کی تقرری ڈائریکٹر نیول آپریشنز ، پرنسپل ڈائریکٹر نیٹ ورک سینٹرک آپریشن ، پرنسپل ڈائریکٹر نیول پلانس اینڈ اسسٹنٹ چیف آف نیول اسٹاف  عہدوں پر ہو چکی ہے ۔
وائس ایڈمیرل دنیش کے ترپاٹھی نے 15 جنوری ، 2018 ء سے 30 مارچ ، 2019 ء تک ایسٹرن فلیٹ  کی کمان بھی سنبھالی ہے ۔ ساتویں انڈین نیول اکیڈمی کی حیثیت سے تقرری سے قبل انہوں نے ایڈیشنل ڈائریکٹر جنرل ، پروجیکٹ سی برڈ کا چار بھی سنبھالا ۔
گے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 2405
(Visitor Counter : 48
وزیراعظم کا دفتر
امریکی صدر کے خصوصی سفیر برائے ماحولیات، جناب جان کیری نے وزیر اعظم جناب نریندر مودی سے ملاقات کی
امریکی صدر کے خصوصی سفیر برائے ماحولیات، جناب جان کیری نے آج وزیر اعظم جناب نریندر مودی سے ملاقات کی۔
جناب جان کیری نے صدر بائیڈن کی طرف سے وزیر اعظم جناب نریندر مودی کو نیک خواہشات پیش کیں۔ وزیر اعظم نے کواڈ لیڈران کی چوٹی کانفرنس سمیت حالیہ دنوں صدر بائیڈن کے ساتھ ہوئی گفتگو کو محبت کے ساتھ یاد کیا اور جناب کیری سے صدر بائیڈن اور نائب صدر کملا ہیرس کو ان کی طرف سے نیک خواہشات پیش کرنے کی درخواست کی۔
جناب کیری نے وزیر اعظم مودی کو بھارت میں گزشتہ دو دنوں کے دوران ہوئی کامیاب اور نتیجہ خیز بات چیت کے بارے میں بتایا۔ انہوں نے بھارت کی امید افزا قابل تجدید توانائی کی اسکیم سمیت ماحولیات سے متعلق اقدام کو مثبت طریقے سے لیا۔ انہوں نے وزیر اعظم کو 23-22 اپریل، 2021 کو ہونے والی ماحولیات پر لیڈران کی چوٹی کانفرنس کے بارے میں اختصار سے بتایا۔
وزیر اعظم نے بتایا کہ بھارت پیرس معاہدہ کے تحت قومی سطح پر متعینہ تعاون کو پورا کرنے کے لیے پابند عہد ہے اور ان اہداف کو حاصل کرنے کی سمت میں بڑھنے والے کچھ ہی ممالک ہیں۔ جناب کیری نے کہا کہ امریکہ اپنی طرف سے بھارت کی سبز ٹیکنالوجیوں تک کفایتی پہنچ اور مطلوبہ مالیات کو سہل آمیز بناکر اس کے ماحولیاتی منصوبوں کو پوری حمایت فراہم کرے گا۔ وزیر اعظم نے اس بات پر اتفاق کیا کہ خاص طور سے سبز ٹیکنالوجیوں کے مالیاتی اختراع اور تیزی سے عمل پر بھارت اور امریکہ کے درمیان تعاون کا دوسرے ممالک پر مثبت اثر پڑے گا۔
صحت اور خاندانی بہبود کی وزارت
کووڈ-19 اپڈیٹ
ملک گیر ٹیکہ کاری مہم کے تحت اب تک207.99 کروڑ  ٹیکے لگائے جاچکے ہیں
پچھلے 24 گھنٹے میں28,01,457 ٹیکے لگائے گئے
سردست بھارت میں16,861مریض زیر علاج ہیں
زیر علاج مریضوں کی شرح فی الحال0.26 فیصد ہے
شفایابی کی شرح فی الحال98.54 فیصد ہے
گذشتہ 24 گھنٹوں کے دوران16,454مریض رو بہ صحت ہوئے ہیں،اس طرح شفایاب ہونے والے مریضوں کی کل تعداد بڑھ کر4,36,09,566 ہوگئی ہے
گزشتہ 24 گھنٹے میں14,092نئے معاملے سامنے آئے ہیں
متاثرہ مریضوں کی یومیہ شرح  ہے
اسی طرح متاثرہ مریضوں کی ہفتہ واری شرح ہے
مجموعی طور پر اب تک88.02کروڑ ٹیسٹ کئے جاچکے ہیں؛ گذشتہ 24 گھنٹوں میں3,81,861 ٹیسٹ کئے گئے
وزارت دفاع
اشنگٹن ڈی سی میں بھارت۔ امریکہ ڈیفنس پالیسی گروپ کی میٹنگ
بھارت کے دفاعی سکریٹری جناب اجے کمار اور امریکہ کے دفاعی پالیسی سے متعلق انڈر سکریٹری ڈاکٹر کولنگ کال نے واشنگٹن ڈی سی میں 8 اکتوبر 2021 کو بھارت۔ امریکہ ڈیفنس پالیسی گروپ  کی 16 ویں میٹنگ کی مشترکہ طور پر صدارت کی۔ ڈی پی جی بھارت کی وزارت دفاع اور امریکہ کے محکمہ دفاع کے درمیان ایک اعلی سطحی افسروں کی سطح کا میکانزم ہے، جس کا مقصد دو طرفہ دفاعی تعاون کا جامع طور پر جائزہ لینا اس کے تمام پہلوؤں کے سلسلے میں رہنمائی کرنا ہے۔
فریقین نے بھارت۔ امریکہ اہم دفاعی شراکت داری، مل سے مل کے تعلقات، بنیاد ی دفاعی معاہدوں کے نفاذ ، دفاعی مشقوں ، ٹکنالوجی سے متعلق تعاون اور دفاعی تجارت کو مستحکم کرنے کے کام کی ترقی کا جائزہ لیا۔ فریقین نے علاقائی سلامتی کی صورتحال اور تعاون اور ہند بحرالکاہل خطے میں مشترکہ مفاد کو فروغ دینے کے سلسلے میں معلومات شیئر کی۔
دونوں صدور کو مختلف دو طرفہ دفاعی پہل قدمی اور میکانزم کی پیش رفت سے واقف کرایا گیا۔ انہوں نے دفاعی ٹکنالوجی اور تجارتی پہل کے تحت ایئر لانجڈ بغیر پائلٹ کے ایریل وہیکلز  کو ایک دوسرے کے تعاون سے تیار کرنے کے مشترکہ پروجیکٹ کا جائزہ لیا۔ فریقین نے جدید ترین دفاعی صنعتی تعاون کی تسہیل کے مقصد سے بھارت میں افتتاحی صنعتی سلامتی معاہدے کی میٹنگ کے انعقاد کا بھی خیر مقدم کیا۔ انہوں نے مل کر تیار کرنے اور ایک دوسرے کے تعاون سے پروڈکشن کے لئے دفاعی صنعتوں میں موجودہ اختراعی ایکو سسٹم کے استعمال کے واسطے نجی اور سرکاری متعلقین کی حوصلہ افزائی کرنے پر اتفاق کیا۔ طرفین نے نئے حلقہ اثر مثلاً خلاء، مصنوعی ذہانت، سائبر اور کاؤنٹر بغیر پائلٹ کے ایریل وہیکل ٹکنالوجیز میں تعاون کا خیر مقدم کیا۔
طرفین نے آئندہ 2 جمع 2 وزارتی مذاکرات کے لئے تیاری کا بھی جائزہ لیا۔ باہمی سہولت والی تاریخوں میں ڈی پی جی کی آئندہ میٹنگ بھارت میں منعقد کرنے پر بھی اتفاق کیا گیا۔
۔۔۔۔۔۔۔۔۔۔۔
ش ح۔ا گ۔ن ا۔

U-9911
(Visitor Counter : 129
سماجی انصاف اور تفویض اختیارات کی وزارت
منشیات کے عادی لوگوں کو معاشرے میں واپس لانے کے لئے کنبے اورمعاشرے کو آگے آکران کی مدد کرنی چاہیئے :تھاورچند گہلوٹ
نئی دہلی ،14 نومبر : سماجی انصاف اورتفویض اختیارات کے مرکزی وزیر جناب تھاورچند گہلوٹ نے کہاہے کہ ان لوگوں کے لئے جو منشیات کے عادی ہیں ، صرف مشورہ اورتعلیم ہی کافی نہیں ہے ۔ ان لوگوں کو ایسے لوگوں کی طرح دیکھنے کی ضرورت ہے جو کسی بیماری سے دوچارہیں ۔ ہمیں نشے کے عادی لوگوں کو مناسب میڈیسن فراہم کرنے کی ضرورت ہے اور ان کی کانسلنگ بھی ضروری ہے ۔ اس بات کویقینی بنانے کی بھی ضرورت ہے کہ یہ علاج ومعالجے ہرایک کے لئے آسانی سے دستیاب ہیں اور یہ امیتاز کے بغیردستیاب ہیں ۔ ایک اوراہم پہلوان افراد پرلگنے والے دھبے کے بارے میں ہے ۔ اگریہ ایسے لوگ منشیات کے استعمال کو روک دیتے ہیں تو بھی انھیں معاشرے کی جانب سے مسلسل امتیاز کاسامناکرتے رہناپڑ ے گا۔انٹرنیشنل سوسائٹی آف ایڈیکشن میڈیسن  کی 21ویں سالانہ کانفرنس کے افتتاحی اجلاس سے خطاب کرتے ہوئے جناب تھاورچند گہلوٹ نے کہاکہ معاشرے میں منشیات کے عادی لوگوں واپس لانے کے لئے آگے آکران کی مدد کرنی چاہیئے ۔ معاشرے کے ممبروں کو کام شروع کردینا چاہیئے اوراس کا سرگرم ممبربننا چاہیئے ۔
انھوں نے کہاکہ ان کی وزارت منشیات سے متعلق سرگرمیوں کو کم کرنے کی مانگ کے لئے ایک نوڈل ایجنسی ہے اور اس نے ہندوستان میں منشیات کے استعمال کی نوعیت کا جائزہ لینے کے لئے قومی سطح پرایک سروے شروع کیاہے اور ایمس سے کہاگیاہے کہ وہ وزارت کے لئے مطالعے کاکام کرے ۔ رپورٹ فروری ، 2019میں جاری کی گئی تھی اوراس میں یہ بتایاگیاتھا کہ لوگوں کی ایک بڑی تعداد کو نشے کی لت سے دوررکھنے کے لئے مدد کی ضرورت ہے ۔ وزارت نے اس مسئلے کا نوٹس بھی لیاہے اورنشے کے عادی لوگوں کے لئے پروگرام تیز کرنے کی خاطر اقدامات شروع کئے ہیں ۔ وہ اس بات کو یقینی بنانے کے لئے اسکول اورکالج جانے والے طلباء اور بیچ میں ہی اپنی تعلیم چھوڑنے والے طلباء کےساتھ بھی کام کررہی ہے کہ وہ منشیات کا استعمال کرنا شروع نہ کریں ۔ اس نے ملک میں منشیات کے عادی لوگوں کے علاج کے لئے علاج ومعالجے کے سینٹرکی تعداد بڑھانے کا کام شروع کردیاہے ۔ وزیراعظم نے بھی من کی بات کے اپنے ریڈیوپروگرام میں منشیات سے متاثرہ لوگوں کی دیکھ بھال اورانھیں تعاون فراہم کرنے پرزوردیاہے
اس سال کی کانفرنس کا موضوع ہے تیزی سے بدلتی ہوئی دنیامیں نشے کی لت ۔اس کانفرنس کا اہتمام نیشنل ڈرگس ڈیپینڈنس ٹریٹ منٹ سینٹر اور سائکیٹری کے محکمے نے ، آل انڈیا انسٹی ٹیوٹ آف میڈیکل سائنسیز ، ورلڈ سائکیٹرک ایسوسی ایشن، دی ورلڈایسوسی ایشن آف سوشل سائیکیٹری ، دی انڈین سائیکیٹرک سوسائٹی اور دی انڈین ایسوسی ایشن سائیکیٹری کے اشتراک سے کیاہتے ۔ اس کانفرنس کو سماجی انصاف اورتفویض اختیارات کی وزارت ، صحت اورخاندانی فلاح وبہبود کی وزارت اور خزانہ کی وزارت کے ریونیو کے محکمے کا تعاون بھی حاصل ہے ۔
آئی ایس اے ایم ۔2019 میں 30سے زیادہ ملکوں کے مندوبین شرکت کررہے ہیں ۔ چاردن تک چلنے والی اس کانفرنس میں ممتاز بین الاقوامی اورقومی ماہرین کے 40سے زیادہ لیکچرہوں گے جو نشے کی روک تھام اورعلاج سے متعلق ہوں گے اور نشے کی لت کے مختلف پہلووں پر 80سے زیادہ سمپوزیم اور ورک شاپ ہوں گے ۔
شمال مشرقی ریاستوں کی ترقی کی وزارت
شمال مشرقی خطہ کی ترقی کے وزیر نے شمال مشرقی خطے کے نئی ترقی کے انجن کے طور پر امکانات کو اجاگر کیا، سفیروں کی میٹنگ میں عالمی تعاون کا مطالبہ کیا
وزیر جی کشن ریڈی نے نارتھ ایسٹ گلوبل انویسٹرس سمٹ کی تیاری کے سلسلے میں شمال مشرقی خطے کی ترقی کی وزارت کے ذریعہ منعقدہ ایک میٹنگ میں سفیروں اور ہائی کمشنروں سے خطاب کیا۔ میٹنگ میں شمال مشرقی خطے میں ابھرتے ہوئے امکانات اور مواقع کے ساتھ ساتھ تعاون اور عالمی سرمایہ کاری کے امکانات پر بات چیت پر توجہ مرکوز کی گئی۔
وزیر موصوف نے ہندوستان کے نئے ترقی کا انجن بننے کے لیے خطے کی صلاحیت پر زور دیا اور سرمایہ کاری کے سمٹ کو اس کی ترقی میں ایک اہم سنگ میل کے طور پر اجاگر کیا۔ انہوں نے عالمی سرمایہ کاروں کے لیے دستیاب متنوع مواقع اور پالیسیوں کو ہم آہنگ کرنے اور کاروبار کرنے میں آسانی کو بہتر بنانے کے لیے وزارت کی کوششوں پر روشنی ڈالی۔
وزیر موصوف نے خطے کے وافر قدرتی وسائل، زرعی صلاحیت، معدنی دولت اور قابل تجدید توانائی کے ذرائع پر زور دیا۔ انہوں نے شمال مشرقی خطے کے ثقافتی تنوع اور اسٹریٹجک محل وقوع پر بھی زور دیا، جو اسے تجارت اور کاروبار کے لیے ایک مثالی گیٹ وے بناتا ہے، خاص طور پر جنوب مشرقی ایشیا کے ساتھ۔
سیاحت کے شعبے میں تعاون بشمول بنیادی ڈھانچے کی ترقی اور خصوصی سیاحت کی بہترین پیشکشوں کی وزیر ریڈی نے حوصلہ افزائی کی۔ انہوں نے گزشتہ نو سالوں میں ہونے والی پیش رفت پر روشنی ڈالی، جس میں عالمی معیار کے بنیادی ڈھانچے جیسے ہوائی اڈوں، سڑکوں اور ریلوے میں 5 لاکھ کروڑ سے زیادہ کی نمایاں سرمایہ کاری کی گئی ہے۔
وزیر موصوف نے ایک ماحولیاتی نظام کو فروغ دینے کے لیے حکومت کے عزم کا اظہار کیا جو اختراعات، اسٹارٹ اپس اور انٹرپرینیورشپ کو سپورٹ کرتا ہے۔ انہوں نے خطے کی بھرپور حیاتیاتی تنوع کو محفوظ رکھنے کے لیے پائیدار ترقی کو فروغ دینے کی اہمیت پر بھی زور دیا۔ وزیر ریڈی نے سفیروں اور ہائی کمشنروں سے گزارش کی کہ وہ شمال مشرقی خطہ میں دستیاب متنوع مواقع کو تلاش کریں۔ سفیروں نے خطے کے مواقع میں گہری دلچسپی کا اظہار کیا اور اس اعتماد کا اظہار کیا کہ سرمایہ کاروں کا سربراہی اجلاس سیاحت، زراعت اور ٹیکسٹائل جیسے نئے اور ابھرتے ہوئے شعبوں کو تلاش کرنے کے لیے ایک پلیٹ فارم فراہم کرے گا۔
تجارت کے وزیر مملکت ، جناب سوم پرکاش، خزانہ کے وزیر مملکت جناب پنکج چودھری، امور خارجہ کی وزارت کے وزیر مملکت، جناب راجکمار رنجن اور شمال مشرقی خطے کی ترقی کے وزیر مملکت ، جناب بی ایل ورما بھی میٹنگ میں موجود تھے۔
سائنس اور ٹیکنالوجی کی وزارت
اے آر آئی کے ذریعے وضع کئے گئے مائیکرو ری ایکٹر نے بایو میڈیکل ٹیکنالوجی میں کام آنے والا یکساں سائز کا نینو پارٹیکل تیار کیا
نئی دہلی ،22؍اپریل2020: پونے میں واقع اگھارکر ریسرچ انسٹی ٹیوٹ جو سائنس اورٹیکنالوجی کے محکمے، حکومت ہند کے تحت ایک خود مختار ادارہ ہے، کے سائنس دانوں نے ایک ایسا مائیکرو ری ایکٹر تیار کیا ہے، جو بڑی مقدار میں یکساں سائز کے نینو پارٹیکلس یا نینو ذرات تیار کرسکتا ہے اور اس طریقے سے بایومیڈیکل ٹیکنالوجی کی ایک بڑی ضرورت کی تکمیل ہوسکتی ہے۔
یہ آلہ لگاتار سرگرم مائیکرو ری ایکٹر کے توسط سے دھات، سیمی کنڈکٹر اور پولیمر نینو پارٹیکلس میں ہم آہنگی پیدا کرسکتا ہے۔ اے آر آئی سے متعلق ڈاکٹر دھننجے بوڈاز اور ان کی ٹیم نے مٹریلس سائنس اینڈ انجینئرنگ اور اے سی ایس اپلائیڈ مٹیریلس اور انٹر فیس جیسے مقتدر سائنسی جرائد میں شائع ان کی ما قبل کی اسٹڈیز یعنی مطالعات کی بنیاد پر مائیکرو ری ایکٹر کو ا س شکل میں پیش کیا اور یہ بھی کھوج کی کہ یکجائی کے ذمہ دار عناصر ، فلوریٹ ، محرکات، رد عمل کے طورپر پیدا ہونے والی حرارت اور وقت جیسے عناصر پیداوار کے دوران نینو پارٹیکلس کے سائز کا تعین کرتے ہیں۔
انہوں نے حقیقی مونوڈسپرسٹی ، کے حصول کے لئے پورے عمل کی کسوٹی کی پیشین گوئی کے سلسلے میں زاویہ جاتی تجزیہ کا استعمال کرکے ایک ریاضی پر مبنی اصول وضع کیا اور نینو پارٹیکلس کی یکساں سائز حاصل کرنے میں کامیابی حاصل کی۔
نینوپارٹیکلس میں منفرد سائز کی منحصر خوبیاں پائی جاتی ہیں، جو انہیں حیاتیاتی طبی ٹیکنالوجی کے لئے مفید بناتی ہیں، تاہم روایتی طریقہ کار کے تحت میں ان کے سائز میں فرق آجاتا تھا اور انہیں ہم آہنگ کرنا مشکل ہوجاتا تھا، جس کی وجہ ان کی اثر انگیزی کم ہوجاتی تھی۔نینو پارٹیکلس کے یکساں سائز کو قائم رکھنا وہ چنوتی تھی، جو بایو میڈیکل صنعت کو درپیش تھی۔ اس کے علاو ہ یہ طریقہ ہائے کار جن کثیر پہلوئی عناصر کا استعمال کرتے ہیں، ان میں بہت وقت صرف ہوتا ہے، اور ان کے نتیجے میں سمیاتی عناصر نکلتے ہیں۔
ڈاکٹر بوڈاز نے کہا کہ اس طریقہ کار کا استعمال کرکے ہم نے 5 فیصد سے بھی کم کی معاون اثر انگیزی اور فرق کے ساتھ سونے اور چاندی ، کیڈمییم ٹیلورائیڈ، چٹوسان، الیگنیٹ اور ہیلورونک ایسڈ نینو پارٹیکلس بنانے میں کامیابی حاصل کی ہے۔
 مائیکرو ری ایکٹر کا خاکہ آپٹیکل امیج مائیکرو ری ایکٹر
(حوالے:
1. N Veldurthi, P Ghoderao, S Sahare, D Bodas, A Kulkarni and T Bhave, Magnetically active micromixer assisted synthesis of drug nanocomplexes exhibiting strong bactericidal potential, Materials Science and Engineering, C68, 2016, 455-464.
2. V Kamat, D Bodas, and K Paknikar, Chitosan nanoparticles synthesis caught in action using microdroplet reactions, Nature Scientific Reports, 6, 2016, 22260.
3. V Kamat, I Marathe, D Bodas, V Ghormade and K Paknikar, Synthesis of monodisperse chitosan nanoparticles and in-situ drug loading using active microreactor, ACS Applied Materials and Interface, 7, 2015, 22839-22847.
Dr Dhananjay Bodas, Scientist, Nanobioscience Group, and Dr PK Dhakephalkar, Director , ARI, Pune,  can be contacted for further details.]
بھارت کا مسابقتی کمیشن
سی سی آئی نے این اے ایم اسٹیٹس اور ایمبیسی ون کمرشیئل پراپرٹی ڈیولپمنٹس کو انڈیا بلز ریئل اسٹیٹ میں ضم کرنے کی تجویز کو منظوری دی
نئی دہلی، 25فروری، 2021/ بھارت کے مقابلہ جاتی کمیشن سی سی آئی نے این اے ایم اسٹیٹس اور ایمبیسی ون کمرشیئل پراپرٹی ڈیولپمنٹس کو انڈیا بلز ریئل اسٹیٹ میں ضم کرنے کی اجازت دے دی ہے۔
مجوزہ انضمام میں این اے ایم اسٹیٹس پرائیویٹ لمیٹڈ  اور ایمبیسی ون کمرشیئل پراپرٹی ڈیولپمنٹس پرائیویٹ لیمیٹڈ  کو انڈیا بلز ریئل اسٹیٹ لمیٹڈ  میں ضم کرنے کی بات کہی گئی ہے۔ یہ مجوزہ انضمام باہم مربوط کئی اقدامات کے ذریعے کیا جائے گا۔
این اے ایم اسٹیٹس کمرشیئل اور رہائشی اثاثوں کے ریئل اسٹیٹ ڈیولپمنٹ کے کاروبار میں سرگرم ہے اور اس کی دیگر سرگرمیاں بھی ہیں۔ این اے ایم اسٹیٹس کا تعلق کمپنیوں کے ایمبیسی گروپ سے ہے۔
ای او سی پی ڈی پی ایل ریئل اسٹیٹ پروجیکٹوں  کی تعمیر اور ڈیولپمنٹ کے لیے مشترکہ رقبے کی دیکھ بھال کی خدمات فراہم کرنے کے کاروبار اور دیگر متعلقہ سرگرمیوں میں مصروف ہے۔ ای او سی پی ڈی پی ایل کا تعلقہ کمپنیوں کے ایمبیسی گروپ سے ہے۔
آئی بی آر ای ایل عوامی سطح پر درج فہرست ہے جو بھارت میں ایک ریئل اسٹیٹ کمپنی ہے۔
سی سی آئی کا تفصیلی آرڈر بعد میں جاری کیا جائے گا۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –1941
(Visitor Counter : 95
وزارت دفاع
صدرجمہوریہ نے فلائنگ  ونگ کمانڈر شرے تومر  کو وایو سینا میڈل سے نوازنے کی منظوری دی
- فلائنگ  ونگ کمانڈر شرے تومر  کی تعیناتی فائٹر سکواڈرن میں ہے۔
- 27 جنوری 2023 کو ونگ کمانڈر شرے تومر کو طویل مدتی ویلی فلائنگ مشن کی قیادت کرنے کا اختیار دیا گیا تھا۔ ان کےپرواز کرنے کے فوراً بعد ہی کاک پٹ میں انجن 1 اور انجن 2 کی دونوں فائر وارننگ لائٹس تقریباً ایک ساتھ جل اٹھیں۔ یہ ایک سنگین صورتحال تھی کیونکہ لائٹیں یہ اشارہ دے رہی تھیں کہ دونوں انجنوں میں آگ لگ گئی ہے۔ اس صورت حال میں پائلٹ نے صبر و تحمل سے کام لیا اورذہنی توازن کو برقرار رکھ کر صورتحال کا تیزی سے جائزہ لیا اور ایک ہی انجن پر بھاری بھرکم جہاز کی پرواز کو جاری رکھتے ہوئے آگ بجھانے والے نظام کو چلانے سے پہلے زیادہ اہم انجن  کو بند کرنے کی صحیح کارروائی کی۔ کم بلندی پر ہونے کے باوجود جہاز کا وزن کم کرنے کے لئے انہوں نے جہاز میں تھرسٹ لگایا اور ایندھن بچاتے ہوئے جہاز کو کم اونچائی پر اتارنا جاری رکھا۔ پرواز کی بہترین مہارت اور علاقے کے بارے میں اچھی معلومات کا مظاہرہ کرتے ہوئے، انہوں نے جہاز کو بچایا اور ایک تباہ کن حادثے کو ٹالنے میں کامیابی حاصل کی۔اس حادثہ کے بعد جہاز کی جانچ سے پتہ چلا کہ جہاز کو کافی نقصان پہنچا تھا ۔ اس کے دونوں انجنوں میں آگ لگنے کی وجہ سے اس کے کچھ حصے جل گئے تھے اور خراب ہوگئے تھے۔
- ونگ کمانڈر شرے تومر نے دونوں انجنوں میں آگ لگنے سے پیدا ہوئی سنگین صورتحال کے باوجود غیر معمولی اعلیٰ درجہ کی پیشہ ورانہ مہارت اور بہادری کا ثبوت دیا۔ اس کے علاوہ انہوں نے فوری فیصلہ کرنے کی اپنی صلاحیت کا بھی مظاہرہ کیا۔ ونگ کمانڈر ایک غیرمعمولی اور انتہائی ڈائنمک صورتحال کا سامنا کرنے کے باوجودجہاز کو بحفاظت اور تیزی سے سنگل انجن پر اتارنے میں کامیاب رہے۔ اس جہاز کی پرواز کے اہم مرحلے کے دوران کارروائی میں کسی بھی تاخیر یا غلط کارروائی سے صورتحال تیزی سے خراب ہوسکتی تھی اور جان و مال یا دونوں کو نقصان پہنچ سکتا تھا۔
- غیر معمولی پیشہ ورانہ مہارت اور بہادری کے اس کام کے لیے ونگ کمانڈر شرے تومر کو وایو سینا میڈل سے سرفراز کیا گیا ہے۔
وزیراعظم کا دفتر
روسی وفاق کے صدر سے ٹیلی فون پر وزیراعظم کی گفتگو
نئی دہلی 14 جنوری 2020 ۔وزیراعظم جناب نریندر مودی اورروسی وفاق کےصدر جناب ولادی میرولادی میرووچ پوتن نے آج ٹیلی فون پر بات چیت کی ۔
حال ہی میں روسی روایات کے مطابق کرسمس تقریبات کا روسی وفاق کے ذریعہ اہتمام کئے جانے کے ذریعہ وزیر اعظم نے صدر پوتن اورروس کے دوست عوام کو اس سیزن کی مبارکبادپیش کی ۔ روسی صدر پوتن نے بھی گرم جوشی سے مبارکبادوں کا تبادلہ کیا اور وزیر اعظم مودی اور بھارت کے عوام کی خوشحالی ،ترقی ، امن اور مسرت کی تمنا کی ۔
دونوں رہنماؤں نے دونوں ممالک کے مابین خصوصی کلیدی شراکتداری کے تحت اہم سنگ میلوں پر مسرت کا اظہار کیا ، جو ماضی قریب خصوصاََ 2019 کے دوران حاصل ہوئے ہیں ۔طرفین نے 2020 میں تما م شعبوں میں بھارت –روس تعلقات کو مزید مستحکم بنانے کے لئے ایک دوسرے کے ساتھ قریبی مشاورت کرنے اور مل جل کر کام کرنے پر کام کرنے پر بھی اتفاق کیا۔
وزیر اعظم نے زوردے کر کہا کہ 2020 روس کے لئےخصوصی اہمیت کا سال ہوگا ۔ انہوں نے کہا کہ اس سال ماہ مئی میں ماسکو میں منعقد ہونے والی 75 ویں یوم فتح تقریبات میں صدر پوتن کی جانب سے انہیں شرکت کا دعوت نامہ حاصل ہوا ہے جس کے لئے وہ مشکور ہیں ۔ وزیر اعظم نے کہا کہ انہیں توقع ہے کہ وہ اسی سال روس میں شنگھائی تعاون سربراہ ملاقات اور برکس ممالک سربراہ ملاقات میں بھی شریک ہونے کی توقع رکھتے ہیں اور 21 ویں باہمی سالانہ سربراہ ملاقات میں صدر پوتن کا خیر مقدم کریں گے ۔
دونوں رہنماؤں نے علاقائی اور عالمی موضوعات پر بھی نظریات کا تبادلہ کیا اور بھارت اورروس کے مابین نظریات کے سلسلے میں عظیم ترف مماثلت کی بات بھی دہرائی جس کا تعلق علاقائی اورعالمی سلامتی امن اور استحکام سے ہے۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔اس ۔ رم
U-178
(Visitor Counter : 71
عملے، عوامی شکایات اور پنشن کی وزارت
ہرش وردھن شرنگلا کے خارجہ سیکریٹری کے طور پر تقرر کو مرکزی کابینہ کی منظوری
نئی دلّی، 23 دسمبر / کابینہ کی تقرر کمیٹی نیواشنگٹن ڈی سی میں سفیر جناب ہرش وردھن شرنگلا  کو 29جنوری، 2020 سے خارجہ سیکریٹری مقرر کئے جانے کو اپنی منظوری دے دی ہے۔ جناب ہرش وردھن شرنگلا کا یہ تقرر خارجہ سیکریٹری جناب وجے کیشو گوکھلے کی تقرر کی دو سالہ مدت 28 جنوری، 2020 کو مکمل ہونے پر کیا گیا ہے۔
۔۔۔۔۔۔
U.5992
م۔ ر۔ر۔
(Visitor Counter : 61
مواصلات اور اطلاعاتی ٹیکنالوجی کی وزارت
ٹیلی مواصلاتی انضباطی مقتدرہ  کی طرف سے ٹیلی مواصلاتی تجارتی رابطے کے رخ پر ترجیحی ضابطوں مجریہ 2018  کے تحت پیغام کے سانچے کے غلط استعمال کو روکنے کے لیے رسائی فراہم کرنے والوں کو ہدایات جاری
غیر منقولہ کمرشل کمیونیکیشن  عوام کو بڑی پریشانی ہوتی ہے اور اس کا لوگوں کی ذاتی زندگی پر اثر انداز پڑتا ہے اس لئے ٹرائی اسے روکنے کے لیے مختلف اقدامات کر رہا ہے۔ آج ٹرائی نے ٹیلی مواصلاتی تجارتی رابطے کے رخ پر ترجیحی ضابطوں مجریہ 2018  کے تحت پیغام کے سانچے کے غلط استعمال کو روکنے کے لیے ایک ہدایت جاری کی ہے۔ یہ سرنامے اور پیغام کے سانچے کے غلط استعمال کو روکنے کے لیے 16 فروری 2023 کی اولین ہدایت کا سلسلہ ہے۔
ٹرائی نے تمام رسائی فراہم کرنے والوں کو ہدایت کی ہے کہ مواد میں تین سے زیادہ متغیر حصوں کے استعمال کی اجازت صرف مناسب جواز اور اضافی جانچ کے ساتھ دی جائے گی۔ اس نے اس بات کولازمی قرار دیا ہے کہ رسائی فراہم کرنے والوں کو اس طرح کے مواد کے سانچوں کے لیے ایک علیحدہ منظوری دینے والی اتھارٹی کو نامزد کرنا ہوگا۔ ہر متغیر حصے کو اُس مقصد کے لیے پہلے سے ٹیگ کرنے کی ضرورت ہے جس کیلئے اسے استعمال کرنا مقصود ہے۔ اور کم از کم تیس فیصد پروگرام مقررہ حصے پر مشتمل ہونا چاہیے تاکہ اصل پیغام کا مقصد، جس کے لیے مواد کے سانچے کو منظور کیا گیا تھا، مداخلتوں کے ذریعے تبدیل نہ ہو۔ یہ بھی فیصلہ کیا گیا ہے کہ مواد کے سانچے میں صرف وائٹ لسٹ شدہ یو آر ایلس/ایپکس/ او ٹی ٹی لنکس/کال بیک نمبروں کی اجازت ہوگی۔
تمام ٹیلی موصلاتی خدمات فراہم کرنے والوں کو 45 دنوں کے اندر مذکورہ ہدایت کی تعمیلی رپورٹ پیش کرنے کی ہدایت کی گئی ہے۔
کامرس اور صنعت کی وزارتہ
امریکا-ہندوستان تجارتی معاملات
نئی دہلی،21جون2019؍کامرس اور صنعت کے وزیر جناب پیوش گوئل نے آج راجیہ سبھا میں ایک تحریری جواب میں بتایا کہ امریکا نے عالمی بنیاد پر اسٹیل اور ایلومنیم پر بالترتیب 25 فیصد اور 10 فیصد کا اضافی محصول عائد کیا ہے۔18-2017 مالی سال کے مقابلے میں 19-2018 کے مالی سال کے دوران امریکا کے لئے بھارت کی جانب جن اقسام کی فولاد برآمد ہوتی تھی اس کی مقدار میں 35 فیصد کی تخفیف واقع ہوئی ہے۔ اسی مدت کے دوران امریکا کے لئے بھارت کی جانب سے جن اقسام کا ایلومنیم برآمد ہوتا تھا اس کی مقدار میں 14 فیصد کا اضافہ درج کیا گیا ہے۔
انہوں نے کہا کہ ہندوستان نے اس معاملے پر امریکا کے ساتھ بات چیت کی ہے اور اس نے جاری باہمی تجارتی مذاکرات کے حصے کے طورپر اس معاملے پرگفتگو کی ہے۔
U: 2548
(Visitor Counter : 58
وزیراعظم کا دفتر
گیارہویں برکس چوٹی کانفرنس کے موقع پر وزیر اعظم کی وفاقی روس کے صدر ولادیمیر پوتن سے ملاقات
نئی دلّی، 14 نومبر /وزیر اعظم جناب نریندر مودی نے گیارہویں برکس چوٹی کانفرنس کے موقع پر 13 نو مبر، 2019 کو برازیل میں وفاقی روس کے صدر عزت مآب جناب ولادیمیر پوتن سے ملاقات کی۔ رواں سال کے دوران دونوں رہنماؤں کے درمیان یہ چوتھی بار کی ملاقات ہے۔
ملاقات کے دوران دونوں رہنماؤں نے وزیر اعظم کے ولادیووسٹاک کے دورے کے بعد باہمی تعلقات میں آئی ترقی اور پیش رفت کا جائزہ لیا۔ وزیر اعظم نے خاص طور سے وزیر دفاع اور وزیر برائے پیٹرولیم اور قدرتی گیس کے کامیاب دورہ روس کا تذکرہ کیا۔
دونوں رہنماؤں نے اس امر پر اطمینان کا اظہار کیا کہ 2025 تک 25 بلین امریکی ڈالر کی تجارت کا نشانہ پہلے ہی حاصل کیا جا چکا ہے۔
دونوں رہنماؤں نے تیل اور قدرتی گیس کی در آمدات پر پیش رفت اور استحکام پر طمانیت کا اظہار کیا۔ صدر پوتن نے قطب شمالی خطے میں قدرتی گیس کی موجودگی کو اجاگر کیا اور بھارت سے اس خطے میں سرمایہ کاری کی دعوت دی۔
دونوں رہنماؤں نے بنیادی ڈھانچہ جاتی شعبہ خصوصاً ریلوے میں ناگپور۔ سکندر آباد ریلوے لائن کی رفتار میں اضافے کی پیش رفت کا جائزہ لیا۔ دونوں رہنماؤں نے دفاعی شعبہ اور شہری نو کلیائی توانائی کے شعبے میں تعاون پر اطمینان کا اظہار کیا۔ انہوں نے تیسری دنیا کے ممالک کے درمیان شہری نو کلیائی توانائی کے شعبے میں تعاون کے خاکے کا خیر مقدم کیا۔
دونوں رہنماؤں نے دونوں جانب سے بین الاقوامی امور پر مشترکہ نظریات پر تبادلہ خیالات کئے اور مستقبل میں بھی اسے جاری رکھنے پر رضا مندی کا اظہار کیا۔
صدر پوتن نے وزیر اعظم کو آئندہ سال ماسکو میں منعقد ہونے والے وکٹری ڈے یعنی یوم فتح کی تقریبات میں شرکت کی دعوت دی، جسے وزیر اعظم نے بخوشی قبول کر لیا ہے۔
۔۔۔۔۔۔
U.5082
(Visitor Counter : 74
کوئلے کی وزارت
کول انڈیا لمیٹڈ نے کوئلے کی ای نیلامی کے تحت فروری تک 160.5 ملین ٹن کی پیشکش کی
کوئلہ ، کانوں اورپارلیمانی ا مور کےمرکزی وزیر جناب پرہلاد جوشی نے آج راجیہ سبھا میں ایک تحریری جواب میں یہ جانکاری دی کہ کول انڈیا لمیٹڈ  نے رواں مالی سال کے دوران کسی بھی مدت کے لئے ای نیلامی کے پروگرام کاانعقاد روکا نہیں ہے ۔ رواں مالی سال کے دوران  کول انڈیا لمیٹڈ نے ای نیلامی کے مختلف وسائل کے تحت 160.5 ملین ٹن کی مقدار کی پیشکش کی ہے ، جس میں سے 100.1 ملین ٹن کی مقدار مختص کردی گئی ہے ۔
بجلی گھروں میں فی الحال کوئلے کی کسی قسم کی قلت نہیں ہے اور 8 مارچ 2022 کی رپورٹ کے مطابق بجلی گھروں کے پاس 26.398 ملین ٹن کی مقدار میں کوئلہ موجود تھا۔ اس کے علاوہ کول انڈیا لمیٹڈ کے پاس تقریبا 45 ملین ٹن کی مقدار میں مادنی کوئلہ موجود ہے جس کے ساتھ ساتھ یومیہ 2.5 ملین ٹن کی پیداوار بھی کی جارہی ہے ۔ کچھ بجلی گھر ایسے ہیں جو ادائیگی کے کچھ معاملات کی بنا پر حسب ضرورت کوئلے کااسٹاک فراہم کرنے میں ناکام ہیں ۔